**Srednja Evropa**

**Srednjeevropska sredogorja in planote**

**Srednjeevropska sredogorja in planote**

1. **pokrajine srednje in južne Nemčije ter Češke in Slovaške**, deloma **tudi jugozahodne Poljske**, pripadajo svetu **hercinskih grudastih sredogorij**
2. le-ta se **začenjajo že v Franciji in Belgiji z Vogezi in Ardeni** ter se v širokem pasu vlečejo **preko Porenja in Polabja do zgornjega porečja Odre in Visle**

**V atlasu na strani 58 poiščite pas srednjevropskij sredogorij in planot!**

1. zgrajena so **iz magmatskih in metamorfnih kamenin**, ki so se **zadnjič nagubale v karbonu**
2. **morski zalivi** so takrat **preplavljali njihova obrobja** in le-ti so zato **zapustili bogate sloje črnega premoga**
3. **kasneje** so se **čez te stare grude** marsikje **usedle široke nenagubane skladovnice mezozoiskih peščenjakov**, ki so jih **zunanji procesi večkrat uravnali**, vse dokler jih niso **zajela mlajša navpična premikanja** ter jih **razkosala v zmes grud, kotlin in tektonskih jarkov**
4. tako so **nastala sredogorja s planotami**, v katere so se **dokaj globoko zajedle reke**, ki so **ponekod izoblikovale precej zavite rečne doline**
5. ponekod so **v okviru višjih sredogorskih gub zaostala široka območja nižjih planot** (Češkomoravska planota), marsikje pa so se **med njimi vdrli široki in dolgi, danes prometno pomembni tektonski jarki (dolina Rena)**

**V atlasu na strani 58 poiščite Češkomoravsko planoto in dolino Rena!**

1. tudi **južno od sredogorij**, v širokem **predgorju Alp**, se je oblikoval **obsežen pas nizkih planot**, ki jih je **še v terciarju širok morski rokav prekril s svojimi sedimenti**, poznejša **alpska poledenitev pa z glacialnimi in fluvioglacialnimi sedimenti**
2. **v južnem delu** so **ostanki poledenitve tudi številna jezera**
3. **pokrajine teh planot (**Švabsko-bavarska planota, Švicarsko podgorje) so **poleg Renske doline in Ronsko-Saonskega podolja**, **med najpomembnejšimi prometnimi in naselitvenimi regijami v Evropi**

**V atlasu na strani 58 poiščite Švabsko-bavarsko planoto in Švicarsko podgorje!**

1. **svet srednjeevropskih sredogorij in planot** je tudi sicer, **kljub svoji močni razdrobljenosti in težki preglednosti, skoraj povsod lahko prehoden** , saj so se vanj z vseh strani **globoko zajedla dolinska omrežja porečij Rena, Donave, Labe in Odre ter ga živahno razčlenile**

**V atlasu na strani 58 poiščite naslednje reke; Ren, Donavo, Labo in Odro!**

1. sredogorski svet Srednje Evrope je bil **prvotno poraščen z listnatimi ter v višjih predelih z iglastimi gozdovi**
2. **gozd je bil temeljiti izkrčen** že **v srednjem veku** (kolonizacije)
3. **danes** ima tako **pokrajina povsem drugačen izgled** in sicer gre za **zmes gozdnih zaplat, obdelanih površin in goste mreže naselij**
4. **doba industrijske revolcije** in **razmaha kapitalizma**, je **pokrajino prepredla** še **z gostim železniškim in plovnim omrežjem,** hitro se je **širila industrializacija, prav tako so se hitro širila stara mesta, nastajala so povsem nova industrijska naselja ter industrijske pokrajine** (Porurje, Šlezija)

**V atlasu na strani 58 ali na strani 68 poiščite Porurje in Šlezijo!**

1. hkrati se je **moderniziralo tudi kmetijstvo**